Vláda Slovenskej republiky 

Návrh

Uznesenie vlády Slovenskej republiky
č.
zo dňa

Memorandum
medzi
Vládou Slovenskej republiky,

mestom Košice 
a
Prvou komunálnou bankou, a.s. Žilina 

o riešení finančnej situácie mesta Košice 

Číslo materiálu:
Predkladateľ: ministerka financií
___________________________________________________________________________

Vláda 

A. schvaľuje  

A.1. predložené Memorandum medzi vládou Slovenskej republiky, mestom Košice a Prvou 
        komunálnou bankou, a.s. Žilina o riešení finančnej situácie mesta Košice, 

B.  súhlasí 

B.1. s  použitím  štátnych  finančných aktív v sume 980 mil. Sk  v zmysle § 49b ods. 3 zákona
       NR SR  č. 303/1995 Z.z.  o rozpočtových  pravidlách  v  znení  neskorších  predpisov
       pre Ministerstvo pôdohospodárstva SR na odkúpenie lesného majetku mesta Košice,

C. splnomocňuje 

C.1. ministerku financií k podpisu Memoranda,        

D. ukladá 

ministerke financií 

D.l. vyčleniť pre kapitolu Ministerstva pôdohospodárstva SR zo štátnych finančných aktív 
       sumu 980 mil. Sk ako účelovú dotáciu na odkúpenie lesného majetku mesta Košice,  

D.2. zohľadniť pri kvantifikácii limitu výdavkov kapitoly MDPT SR v rámci prípravy návrhu           
        štátneho rozpočtu na rok 2003 výdavky na zabezpečenie údržby prevzatých úsekov ciest
        I. triedy v Košiciach, 

ministrovi pôdohospodárstva  

D.3. vypracovať harmonogram prevodu a úhrad za odkupovaný lesný majetok, 

D.4. zabezpečiť, aby odkupovaný lesný majetok od mesta Košice nebol predmetom záložného
        práva,

D.5. zabezpečiť výkon správy novozískaného lesného majetku,

D.6. zabezpečiť, v prípade ďalšieho odpredaja dotknutého lesného majetku štátu, vrátenie
        poskytnutej dotácie do štátnych finančných aktív v plnom rozsahu, 

ministrovi  dopravy, pôšt a telekomunikácií  

D.7. v rámci rozpočtového limitu výdavkov kapitoly MDPT SR na rok 2003 vyčleniť potrebný 
        objem finančných prostriedkov  na zabezpečenie údržby prevzatých úsekov ciest I. triedy
        v Košiciach. 

Vykonajú:    ministerka financií,
                      minister pôdohospodárstva,
                      minister dopravy, pôšt a telekomunikácií.

Na vedomie:  primátor mesta Košice
                       PKB, a.s. Žilina